ইরাবান
মহাভারত ইরাবানকে ১৮-দিনের কুরুক্ষেত্রের যুদ্ধে (যা মহাকাব্যটির মুখ্য বিষয়) এক বীরোচিত মৃত্যুতে মরণাপন্ন অবস্থায় চিত্রিত করে। তবুও, দক্ষিণ ভারতীয় বিশ্বাসগুলিতে আরাবানের দেবী কালীকে প্রসন্ন করে তাঁর কৃপালাভ করার এবং যুদ্ধে পাণ্ডবদের জয়লাভ করার জন্য আত্মবলিদানের সম্মানিত একটি বৈকল্পিক ঐতিহ্য রয়েছে। কত্তান্তবর সংস্কৃতিটি এই আত্মবলিদানের মান রাখতে আরাবানকে ভগবান কৃষ্ণ কর্তৃক অনুমোদিত তিনটি বরের একটিকে দর্শায়। আরাবান অনুরোধ করেছিলেন যে, তাঁর মৃত্যুর আগে তাঁকে বিবাহিত হতে হবে। কৃষ্ণ তাঁর নারীরূপ মোহিনীতে এই বরটি পূর্ণ করেন। তামিলনাড়ুর কুভাগাম-এ, এই ঘটনা একটি ১৮-দিনের উৎসবে পুনরাভিনীত হয়, প্রথমে আরাবানের সঙ্গে থিরুনাঙ্গাইদের ও পুরুষ গ্রামবাসীদের (যারা আরাবানের সঙ্গে সংকল্প গ্রহণ করেছেন) একটি আনুষ্ঠানিক বিবাহ দ্বারা, এবং তারপর আরাবানের বলিদানের আচারের পুনরাভিনয়ের পর তাদের বৈধব্য দ্বারা।
বার্মা অভিযান
কিন্তু এতো প্রতিকূলতার মধ্যেও মিত্রশক্তির সৈন্যরা ১৯৪২ থেকে ৪৩ এর দিকে শুষ্ক মৌসুমে দুইটি সামরিক আক্রমণ পরিচালিত করে। মিত্রশক্তির প্রথম আক্রমণের মধ্যে একটি ছিল বার্মার রাখাইন রাজ্যে। এই আক্রমণের মাধ্যমে বৃটিশ-ভারতীয় সেনাবাহিনী মূলত মায়ু উপদ্বীপ এবং আক্যব দ্বীপ দখল করতে চেয়েছিল, যেখানে একটি গুরুত্বপূর্ণ বিমান-ঘাঁটি অবস্থিত ছিল। বৃটিশ সেনাবাহিনীর একটি ডিভিশান ডনবাইক নামক একটি জায়গায় অগ্রসর হয়েছিল যেটি ছিল মায়ু উপদ্বীপ থেকে কিছুটা দূরে। কিন্তু জাপানী সৈন্যদের একটি ছোট কিন্তু পরিখা দ্বারা সুরক্ষিত সৈন্যদল বৃটিশ সৈন্যদের সেই জায়গায় রুখে দেয়। যুদ্ধের এই পর্যায়ে, মিত্রশক্তিরা অনুধাবন করতে পেরেছিল যে, রণকৌশলগত পরিকল্পনার অভাবের দরুণ তাদের দ্বারা জাপানীদের খনন করা পরিখায় অবস্থিত জাপানী সৈন্যদের হারানো সম্ভবপর হবে না। তাই বৃটিশ-ভারতীয় সেনাদের নিয়ে পরিচালনা করা মিত্রশক্তির এই পুনঃআক্রমণ শেষ পর্যন্ত বহু ক্ষয়-ক্ষতি সমেত ব্যর্থতায় পর্যবসিত হয়। মিত্র শক্তির এই পুনঃআক্রমণের জবাবে মধ্য বার্মা থেকে জাপানী সৈন্যরা সীমান্তবর্তী এলাকায় আসতে শুরু করে এবং দূর্গম নদী ও পর্বত অতিক্রম করে তারা সংখ্যায় মিত্রশক্তির সেনাবাহিনীদের ছাড়িয়ে যেতে থাকে। ক্লান্ত বৃটিশ সৈন্যরা যুদ্ধক্ষেত্রে নিজেদের আত্মরক্ষার স্থান ধরে রাখতে পারে নি এবং শেষে যুদ্ধের অনেক সরঞ্জাম পরিত্যাগ করে তাদের নিজেদের ভারতীয় সীমানায় পালাতে বাধ্য হয়।